Benvolgudes famílies,

Des del **Departament d’Educació** hem rebut instruccions en relació a la **reobertura dels centres educatius.** Aquestes seran implementades sempre i quan **es puguin complir les mesures de seguretat necessàries** seguint les instruccions del PROCICAT i el Departament de Salut.

Us informem dels acords presos amb les escoles públiques de l’Alt Maresme amb el suport de la inspecció i els Serveis Territorials:

**ACORDS GENERALS**

• Iniciarem la reobertura del centre el **dilluns 8 de juny**.

• El curs, per tot l’alumnat, continua i finalitzarà telemàticament el dia 19 de juny.

• Anar a l’escola serà voluntari i cada família haurà de valorar el risc que assumeix.

• No es garanteix que l’acollida/acompanyament la faci el tutor/a de l’alumne/a.

• No es disposarà de tota la plantilla docent.

• No hi haurà servei d’acollida, menjador, transport ni extraescolars.

**REQUISITS I MESURES DE SEGURETAT**

**Imprescindibles per poder assistir al centre**:

* Absència de simptomatologia compatible amb la COVID-19 (febre, tos, dificultat respiratòria, malestar, diarrea) o qualsevol altre quadre infecciós.
* No ser o haver estat positiu per SARS-CoV 2 durant els 14 dies anteriors.
* No haver estat en contacte estret amb una persona positiu confirmat o simptomatologia compatible els 14 dies anteriors.
* Prendre diàriament la temperatura abans de sortir de casa per anar al centre.
* Avisar al centre en cas que alumne o familiar tingui simptomatologia de COVID-19 i no assistir al centre.
* Presentar el carnet de vacunes actualitzat.
* L’alumnat haurà d’anar amb mascareta que ha de portar de casa.
* Aules preparades per a què els/les alumnes estiguin a una distància de seguretat (2 metres) i evitant el contacte físic.
* Aules i entrades amb gel hidroalcohòlic i rentat de mans sistemàtic.

**NOTA:** Els infants amb malalties cròniques es farà una valoració, amb l’equip mèdic de referència, per avaluar el risc de gravetat si contrau la infecció per SARS-CoV 2 i la idoneïtat de reprendre l’activitat escolar.

Es consideren malalties de risc per a la CovID-19:

● Malalties respiratòries greus que precisen medicació o dispositius de suport ventilatori.

● Malalties cardíaques greus.

● Malalties que afecten al sistema immunitari (per exemple aquells infants que precisen tractaments immunosupressors).

● Diabetis mal controlada.

● Malalties neuromusculars o encefalopaties moderades o greus.

**INFANTIL (P3, P4 I P5)**

* **Exclusivament per a famílies amb treball presencial sense possibilitat de flexibilització.** És imprescindible presentar **la declaració autoresponsable** conforme han de treballar presencialment i no poden flexibilitzar la seva jornada.
* Presentar **declaració responsable** respecte a la salut de l’alumne/a.
* Llibre de vacunacions actualitzat
* P3: grup de 8 alumnes màxim (1 mestre)

P4/P5: grup de 10 alumnes màxim (1 mestre)`

Els grups els farà el centre segons necessitats.

* **Acollida voluntària de 9 a 13h de dilluns a divendres**.
* Entrades i sortides esglaonades amb 15/20 minuts de marge entre grup i grup, preguem puntualitat per evitar coincidir masses persones a les entrades i sortides de l’escola.
* L’alumne/a només pot anar acompanyat/da d’un sol familiar que no podrà entrar a l’escola.
* Mestres amb mascareta tota la jornada i mantenint la distància de seguretat.
* No es garanteix que l’acollida la faci el tutor/a de l’alumne.
* No es permet la manipulació de material comú (tisores, colors, joguines…). Cada infant haurà de tenir el seu material propi : poden portar en un estoig bolígraf, llapis, llapis colors, goma, també contes i puzzle (tot marcat) En cas que no pugui dur material el centre facilitarà el material.
* No es poden portar joguines de casa.
* L’alumnat haurà d’anar amb mascareta que ha de portar de casa si no es pot garantir la distància de seguretat.

Per poder adequar els espais, les mesures de distanciament, desinfectar i planificar la reobertura del centre necessitem que cadascun de vosaltres **responeu al qüestionari que us enviem per organitzar els grups**.

Gràcies per la vostra col·laboració.